નોટબંધી બાદ અવારનવાર ઉડતી અફવાઓથી લોકો પરેશાન છે. છેલ્લા ઘણા સમયથી રૂ. ૧૦નાં સિક્કા ચલણમાં છે કે નહીં? તે મુદ્દે દ્વિધામાં રહેતા ઘણા વેપારીઓએ ૧૦નાં સિક્કા સ્વીકારવાનું જ બંધ કરી દીધું છે. અમદાવાદ સહિત રાજ્યભરના અનેક પેટ્રોલપંપ પર જો રૂ. ૧૦નાં સિક્કા આપીએ તો આ સિક્કા સ્વીકારવાનો ઇનકાર કરવામાં આવે છે. જો તમે દબાણ કરો તો પેટ્રોલપંપ ઉપર રૂ. ૧૦૦નાં ૧૦ સિક્કા સ્વીકારવામાં આવે છે. પેટ્રોલપંપ સંચાલકો પણ આ બાબતે બળાપો કાઢતા કહે છે કે અમે જયારે બેંકમાં સિક્કા જમા કરાવવા જઇએ છીએ ત્યારે માત્ર હજાર રૂપિયાના જ સિક્કા સ્વીકારાય છે. તો અમે આ સિક્કાનું શું કરીએ?